Μαξίμειο

Το Μαξίμειο είναι το Πνευματικό και Πολιτιστικό Κέντρο της Ιεράς Μητροπόλεως Σερρών και Νιγρίτης. Πρόκειται για κοινωφελές ίδρυμα, που έχει ως πρωταρχικό στόχο την καλλιέργεια και διδασκαλία των εκκλησιαστικών τεχνών, της βυζαντινής μουσικής και βυζαντινής αγιογραφίας. Αποτελεί προσωπικό έργο του αειμνήστου Σεβασμιωτάτου Μητροπολίτου Σερρών και Νιγρίτης Μαξίμου, το όνομα του οποίου και φέρει. Εγκαινιάστηκε στις 7 Νοεμβρίου 1998 από τον τότε Αρχιεπίσκοπο Αθηνών και πάσης Ελλάδος, κ.κ. Χριστόδουλο και στεγάζεται σε ένα τετραώροφο κτήριο (με υπόγειο) στο κέντρο της πόλης των Σερρών, ακριβώς απέναντι από τη Δημόσια Κεντρική Βιβλιοθήκη.
μικρογραφία|434x434εσ
+Μαξίμειο Πνευματικό και Πολιτιστικό Κέντρο 
Ι.Μ. Σερρών και Νιγρίτηςκέντρο|μικρογραφία|381x381εσΓενικές πληροφορίεςΔιεύθυνση:                               Νίκου Νικολάου 21Τοποθεσία:                               ΣέρρεςΧώρα:                                       ΕλλάδαΛειτουργία:                               Σεπτέμβριος 1998Εγκαίνια:                                  7 Νοεμβρίου 1998Ιδιοκτ ήτης:                               Ι.Μ. Σερρών και Νιγρίτης

 Λειτουργίες 

 Σχολή Βυζαντινής Μουσικής «Άγιος Νικήτας ο Νέος»: Λειτουργεί εδώ και 35 χρόνια (27 εντός Μαξιμείου ιδρύματος). Πρόκειται για σχολή αναγνωρισμένη από το Υπουργείο Πολιτισμού και συνεπώς ισότιμη με τα Κρατικά ωδεία. Η φοίτηση για λήψη Πτυχίου είναι εξαετής, ενώ για λήψη Διπλώματος οκταετής. Διαθέτει ταχύρυθμο τμήμα τετραετούς φοίτησης, τμήμα επιμόρφωσης για αυτούς που υπηρετούν την ψαλτική τέχνη στα αναλόγια και παιδικά τμήματα (από 4-11 ετών) με σκοπό την ανάπτυξη της μουσικής αντίληψης σε μικρή ηλικία. Παράρτημα της σχολής λειτουργεί στο Δήμο Νιγρίτας.
 Χορωδία «Άγιος Νικήτας ο Νέος»
 Σχολή Βυζαντινής Αγιογραφίας: Συστάθηκε το 1992, είναι τετραετούς φοίτησης και προσφέρει βεβαίωση σπουδών αναγνωρισμένη από την Εκκλησία. Η διδασκαλία περιλαμβάνει ελεύθερο σχέδιο, βυζαντινό σχέδιο, τοιχογραφία, φορητές εικόνες, διακοσμητική, προσωπογραφία και πορτρέτα με ελαιογραφία, παράλληλα με θεωρητικά μαθήματα θεολογίας της εικόνας και ιστορίας της τέχνης.
 Παιδική Ορχήστρα – Χορωδία: Προσφέρονται ατομικά μαθήματα ορισμένων ευρωπαϊκών οργάνων με σκοπό και τη συμμετοχή σε ορχηστρικό-χορωδιακό σχήμα. Λειτουργεί τμήμα μουσικής θεωρίας και σολφέζ για παιδιά, καθώς επίσης και η χορωδία «Αγγέλων Φωνές» που συστάθηκε το 2014, με τμήμα προκαταρκτικό (4-6 ετών), παιδικό (7-14 ετών) και νεανικό (15+).
 Σχολή Παραδοσιακών Οργάνων
 Σχολή Παραδοσιακών Χορών
 Σχολή Γονέων: Λειτουργεί από το 1998 και μελετά τις σχέσεις γονέων, καθώς και γονέων-παιδιών.
 Ιατρείο και Φαρμακείο Κοινωνικής Αντίληψης: Το Ιατρείο Κοινωνικής Αντίληψης συνεργάζεται από τον Μάρτιο του 2012 με τον Ιατρικό Σύλλογο Σερρών, ενώ το Φαρμακείο με φαρμακοποιούς της πόλης από τον Φεβρουάριο του 2013.
 Γραφείο Συλλόγου Τριτέκνων
 Γραφείο Συλλόγου Ιεροψαλτών Νομού Σερρών «Ρωμανός ο Μελωδός»

 Επέκταση 
μικρογραφία|372x372px|Είσοδος Βιβλιοθήκης "Μυριόβιβλος"

 Βιβλιοθήκη και Αίθουσα Εκδηλώσεων 
αριστερά|μικρογραφία|326x326px|Αίθουσα "Αρχιεπίσκπος Χριστόδουλος"
Το 2009, επί Μητροπολίτου κ.κ. Θεολόγου, ολοκληρώθηκαν επεκτατικές εργασίες στο κτήριο του Μαξιμείου Ιδρύματος. Προστέθηκαν δύο όροφοι (3ος και 4ος), με σκοπό την εγκατάσταση της δανειστικής Εκκλησιαστικής Πολυθεματικής Βιβλιοθήκης «Μυριόβιβλος», η οποία περιλαμβάνει περισσότερους από 35.000 τόμους και καλύπτει όλους τους γνωστικούς τομείς. Επιπλέον, διαμορφώθηκε ο κατάλληλος χώρος για τη δημιουργία αίθουσας εκδηλώσεων και ομιλιών. Η τελευταία ανακαινίσθηκε προσφάτως (2024) και έλαβε την ονομασία του αειμνήστου Αρχιεπισκόπου Αθηνών και πάσης Ελλάδος «Χριστοδούλου».
αριστερά|μικρογραφία|343x343εσ|Ιερό Παρεκκλήσιο

Ιερό Παρεκκλήσιο
Το 2014, επί Μητροπολίτου κ.κ. Θεολόγου, διαμορφώθηκε στον υπάρχοντα χώρο του ισογείου του ιδρύματος το ιερό παρεκκλήσιο Αγίων Χριστοδούλου και Μαξίμου.
 Διοίκηση 
Για την εύρυθμη λειτουργία του Μαξιμείου ιδρύματος μεριμνά ένα επταμελές Διοικητικό Συμβούλιο με τριετή θητεία, υπό την προεδρία του Μητροπολίτου κ.κ. Θεολόγου. Επιπροσθέτως, κάθε σχολή διαθέτει τον διευθυντή ή τον υπεύθυνό της, ενώ την γενική εποπτεία έχει ο γενικός διευθυντής του ιδρύματος.

 Παραπομπές 

 Εξωτερικοί Σύνδεσμοι 
Επίσημη Σελίδα Μαξιμείου Ιδρύματος, Facebook

Επίσημη Σελίδα Σχολής Βυζαντινής Μουσικής «Άγιος Νικήτας ο Νέος», Facebook 

Επίσημη Σελίδα Συλλόγου Ιεροψαλτών Σερρών «Ρωμανός ο Μελωδός», Facebook